Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2002/C 115/03)

(EØS-relevant tekst)

Sag nr: XT/06/01

Medlemsstat: Danmark

Støtteordningens navn eller navnet på den virksomhed, der modtager individuel støtte: Nationalt turismefremmeinitiativ i form af statslig basisfinansiering af regionale turismeudviklingsselskaber

Retsgrundlag: Finansloven 2001

De planlagte årlige udgifter i henhold til ordningen eller den samlede individuelle støtte, der er ydet virksomheden: Der afsættes et samlet statsligt beløb til basisfinansiering af de regionale turismeudviklingsselskaber som udgangspunkt på i alt 30 mio. DKK årligt over en femårig periode fra 2001 til 2005. Midlerne afsættes årligt på finansloven.

Maksimal støtteintensitet: Erhvervsministeriet vil i forbindelse med udbetaling af støtten til selskaberne lægge til grund, at en betydelig del af aktiviteterne er offentlige opgaver, samt stille krav om, at den resterende støtte - i overensstemmelse med Kommissionens forordning (EF) nr. 70/2001 for støtte til små og mellemstore virksomheder samt Kommissionens forordning (EF) nr. 68/2001 om uddannelsesstøtte - kun anvendes til støtteberettigede aktiviteter.

Hvis støtten ydes til særlig uddannelse vil intensiteten normalt ikke overstige 25 % for store virksomheder og 35 % for små og mellemstore virksomheder.

For generel uddannelse gælder der, at intensiteten normalt ikke vil overstige 50 % for store virksomheder og 70 % for små og mellemstore virksomheder

Gennemførelsestidspunkt: Støtten kan ydes fra 20. februar 2001

Støtteordningens eller det individuelle støtteprojekts varighed: Støtteordningen løber frem til 31. december 2005

Støttens formål: De regionale udviklingsselskaber udgør i dag de regionale aktører i den samlede offentlige turismefremmeindsats. Selskabernes opgaver er at udvikle og implementere strategier for regionernes turismeudvikling i samarbejde med private turismevirksomheder og offentlige interessenter på natur- og kulturområdet.

Sigtet med initiativet er primært at bevare selskaberne som statsligt medfinansierede regionale aktører, hvor private virksomheder med engagement i turismen og offentlige institutioner på kultur- og naturområdet udvikler en fælles strategi og sætter fælles udviklingsinitiativer i gang til gavn for hele regionen.

Det konkrete støtteberettigede formål i henhold til Kommissionens forordning nr. 68/2001 er køb af ekstern uddannelse til medarbejdere og kompetenceopbygning i selskaberne til fordel for regionen og dens virksomheder i turisme, f.eks. i hvordan regionen kan imødegå krav fra kommende nye grupper af turister

Berørte sektorer: Initiativets målsætning er sektorstøtte bredt inden for turismeerhvervet, herunder principielt til alle virksomheder, foreninger, organisationer samt natur- og kulturinstitutioner, der i større eller mindre grad er engageret i turisme.

Som direkte modtagere af støtten ved initiativet vil det være de regionale turismeudviklingsselskaber ved NACE-nummer: Hovedgruppe 91 (organisationer og foreninger).

Da der er tale om et initiativ, der har en bred rækkevidde, vil støtten gå til aktiviteter, der indirekte giver mulighed for turismefremme for følgende NACE-numre:

55.1 (hoteller)

55.2 (campingpladser)

55.3 (restaurationsvirksomhed)

63.3 (rejse- og turistbureauer)

70.3 (virksomhed i forbindelse med udlejning af fast ejendom)

71.1 (biludlejning)

74.8 (anden forretningsservice i øvrigt)

Hovedgruppe 91 (organisationer og foreninger)

92.3 (anden forlystelsesvirksomhed)

92.5 (biblioteker, arkiver, museer, anden kulturel virksomhed)

Navn og adresse på den myndighed, der yder støtten: Erhvervsministeriet Slotsholmsgade 10-12 DK - 1216 København K

og

Danmarks Turistråd Styrelsesafdelingen Vesterbrogade 6D DK - 1620 København V.